Diari Oficial de la Generalitat Valenciana


Sumari del DOGV 6824, del 23-07-2012 (2012/7308)

DECRET 118/2012, de 20 de juliol, del Consell, pel qual es modifica el Decret 100/2011, de 26 d'agost, del Consell, pel qual es va aprovar el Reglament Orgànic i Funcional de la Conselleria de Turisme, Cultura i Esport.
---------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2012/07/20/118/dof/vci/html**

### Dades del document

Número de DOGV
:   6824

Data del DOGV
:   23-07-2012

Secció del DOGV
:   I. DISPOSICIONS GENERALS

Número del document
:   2012/7308


Data del document
:   20-07-2012

Organisme emissor
:   Conselleria de Turisme, Cultura i Esport

Tipus de document
:   Decret

Anàlisi jurídica

 Descriptors 

:   * Conselleria de Turisme, Cultura i Esport
    * reglament intern
    * legislació
    * organització administrativa
    * administració regional

DECRET 118/2012, de 20 de juliol, del Consell, pel qual es modifica el Decret 100/2011, de 26 d'agost, del Consell, pel qual es va aprovar el Reglament Orgànic i Funcional de la Conselleria de Turisme, Cultura i Esport. [2012/7308]  
PREÀMBUL  
  
El Decret 5/2011, de 21 de juny, del president de la Generalitat, determina les conselleries en què s'organitza l'Administració de la Generalitat, entre les quals es troba la Conselleria de Turisme, Cultura i Esport, a la qual se li assignen competències en matèria de turisme, projectes estratègics, política lingüística, promoció i patrimoni cultural i esport.  
Per un altre costat, el Decret 75/2011, de 24 de juny, del Consell, pel qual s'establix l'estructura orgànica de la Presidència i de les conselleries de la Generalitat, s'ha vist modificat per mitjà de Decret 117/2012, de 20 de juliol, del Consell, reduint el nombre de secretàries autonòmiques assignades en el Decret 75/2011 esmentat a la Conselleria de Turisme, Cultura i Esport. Per tot això, és necessari reassignar les funcions previstes en el Decret 100/2011, de 26 d'agost, del Consell, pel qual es va aprovar el reglament orgànic i funcional de la conselleria referida.  
  
De conformitat amb el que establixen els articles 28.f) i 64 de la Llei del Consell, a proposta de la consellera de Turisme, Cultura i Esport i amb la deliberació prèvia del Consell, en la reunió del dia 20 de juliol de 2012,   
  
  
DECRETE  
  
Article únic. Modificació del Decret 100/2011, de 26 d'agost, del Consell, pel qual es va aprovar el Reglament Orgànic i Funcional de la Conselleria de Turisme, Cultura i Esport  
Es modifiquen els articles 2, 7 i 10 del Decret 100/2011, de 26 d'agost, del Consell, pel qual es va aprovar el Reglament Orgànic i Funcional de la Conselleria de Turisme, Cultura i Esport, que queden redactats en la forma ressenyada en l'annex.  
  
  
DISPOSICIONS ADDICIONALS  
  
Primera. Referències a les anteriors secretaries autonòmiques  
Totes les referències contingudes en les disposicions addicionals del Decret 100/2011, de 26 d'agost, del Consell, pel qual es va aprovar el Reglament Orgànic i Funcional de la Conselleria de Turisme, Cultura i Esport, així com les referències contingudes en les disposicions del mateix rang o d'un rang inferior, a la Secretaria Autonòmica de Turisme i Projectes Estratègics hauran d'entendre's fetes a la Direcció General de Projectes Estratègics.   
Totes les referències a la Secretaria Autonòmica de Cultura i Esport s'entendran realitzades a la Secretaria Autonòmica de Turisme, Cultura i Esport.  
  
Segona. Modificació d'estructura  
Se suprimix la divisió en seccions del capítol II del títol II. Este capítol II es denominarà «De la secretaria autonòmica i de les direccions generals».  
  
  
DISPOSICIÓ DEROGATÒRIA  
  
Única. Derogació de l'article 12  
Queda derogat l'article 12 del Decret 100/2011, de 26 d'agost, del Consell, pel qual es va aprovar el Reglament Orgànic i Funcional de la Conselleria de Turisme, Cultura i Esport.  
  
  
DISPOSICIÓ FINAL  
  
Única. Entrada en vigor   
Este decret entrarà en vigor l'endemà de la seua publicació en el Diari Oficial de la Comunitat Valenciana.  
  
Altea, 20 de juliol de 2012  
  
El president de la Generalitat,  
ALBERTO FABRA PART  
  
La consellera de Turisme, Cultura i Esport,  
LOLA JOHNSON SASTRE  
  
  
ANNEX  
  
Article 2. Òrgan superior i centres directius  
Sota l'autoritat de la persona titular de la conselleria, la Conselleria de Turisme, Cultura i Esport està integrada pels següents òrgan superior i centres directius:  
1. Secretaria Autonòmica de Turisme, Cultura, Esport.  
2. Subsecretaria.  
3. Direcció General de Turisme.  
4. Direcció General de Patrimoni Cultural.  
5. Direcció General de l'Esport.  
6. Direcció General de Projectes Estratègics.  
  
Article 7. De la Secretaria Autonòmica de Turisme, Cultura i Esport   
1. La Secretaria Autonòmica de Turisme, Cultura i Esport és l'òrgan superior de la Conselleria de Turisme, Cultura i Esport al qual correspon, sota la superior direcció del conseller o de la consellera, exercir les funcions que li atribuïx l'article 68 de la Llei del Consell en matèria de política turística, de proposta i execució de la política cultural relativa a teatre, música, cine, exposicions i museus; llibre, biblioteques, arxius, patrimoni cultural valencià, política lingüística, esport, traducció i correcció de textos i el control i supervisió de l'activitat i funcionament de l'Agència Valenciana del Turisme com a vicepresident o vicepresidenta d'esta. S'exceptuen les relatives a bandes de música, societats musicals i pilota valenciana.  
  
2. En relació amb l'esport, les esmentades funcions s'exerciran sense perjuí de les competències que li corresponen com a vicepresident o vicepresidenta del Consell Valencià de l'Esport, en l'àmbit de les competències atribuïdes a este per la Llei 3/2006 de 12 de maig, de la Generalitat, de Creació del Consell Valencià de l'Esport, i el Decret 170/2006, de 17 de novembre, del Consell, pel qual es van aprovar els seus estatuts.  
3. La Secretaria Autonòmica de Turisme, Cultura i Esport dirigirà i coordinarà els següents centres directius.  
a) Direcció General de Turisme.  
b) Direcció General de Patrimoni Cultural.  
c) Direcció General de l'Esport.  
  
Article 10. Direcció General de Projectes Estratègics  
Depenent directament de la persona titular de la conselleria, la Direcció General de Projectes Estratègics exercirà les funcions previstes en l'article 70 de la Llei del Consell en matèria de coordinació d'esdeveniments estratègics i grans projectes culturals, esportius o socials i, en particular, els següents:  
1. La coordinació i seguiment dels esdeveniments estratègics i grans projectes culturals, esportius o socials impulsats pel Consell, bé directament, a través d'empreses públiques o per mitjà d'altres modes de gestió.  
2. La coordinació amb altres nivells institucionals de l'Administració de la Generalitat i amb altres administracions públiques o entitats privades en esta matèria.  
3. L'elaboració dels estudis i informes pertinents sobre esdeveniments estratègics i grans projectes.  
4. La tramitació, proposta i, en general, execució dels actes de gestió econòmica i administrativa que li corresponguen, dins de l'àmbit funcional del centre directiu i d'acord amb el que establixen les disposicions i instruccions dictades pels òrgans competents.  
  
5. L'elaboració i proposta de disposicions sobre matèries del seu àmbit funcional, així com dictar resolucions, circulars o instruccions en assumptes de la seua competència.  
6. Qualsevol altra que li atribuïsquen les disposicions vigents o li encomane la persona titular de la conselleria.


Còpia Permalink ELI